Andre generasjon av Apple TV ble lansert i september 2010. Enheten skilte seg ut fra forrige generasjon da den ikke inkluderte en egen harddisk, den kom kun med 8 GB intern flash-lagring. Dette var nok lagringsplass til buffering, da alt av medier nå ble streamet i stedet for synkronisert. Den nye versjonen kunne også streame innhold fra iTunes og se video eller bilder fra datamaskiner eller iOS-enheter via AirPlay. Denne versjonen ble faset ut i mars 2012.